GRADSKO KAZALIŠTE MLADIH, SPLIT

Trg Republike 1

**Zapisnik desete sjednice Kazališnog vijeća GKM-a**

Sjednica Kazališnog vijeća GKM-a održana je 17. studenog 2022. u prostorijama Gradskog kazališta mladih Split s početkom u 18:00 sati

Prisutni:

1. Siniša Novković, predsjednik Vijeća
2. Vinko Mihanović, potpredsjednik Vijeća
3. Marija Dukić, članica Vijeća
4. Željana Cvitanović, članica Vijeća
5. Zlatko Aljinović, član Vijeća
6. Irena Bitanga, tajnik

**DNEVNI RED**

1. Usvajanje Zapisnika 9. sjednice Kazališnog vijeća

2. Otvaranje pristiglih prijava na Natječaj za izbor i imenovanje ravnatelja/ravnateljice Gradskog kazališta mladih.

3. Razno

Prije početka sjednice, Predsjednik Vijeća utvrđuje postojanje kvoruma.

Točka 1.

Zapisnik 9. sjednice usvojen je s četiri glasa ZA i jednim glasom PROTIV. Primjedba vijećnika Zlatka Aljinovića se odnosi na dio Zapisnika (točka 3.) i navodi da nije iznio mišljenje, kako se navodi u Zapisniku, već postavio pitanje na temelju čega se opravdava fizička neprisutnost vijećnika u prostorijama kazališta na sjednicama i pozvao se na Poslovnik KV GKM.

Točka 2.

Na adresu Gradskog kazališta mladih u propisanom roku i s naznakom “Za natječaj za ravnatelja/ravnateljicu– ne otvarati”, stigla je jedna prijava u zatvorenoj omotnici.

Prijava je predana osobno 08.11.2022. godine.

Nakon otvaranja omotnice, pregledana je dokumentacija te je utvrđeno da je kandidat Ivo Perkušić uz vlastoručno potpisanu pisanu prijavu priložio:

- životopis kao dokaz o stručnim, radnim i organizacijskim sposobnostima i punoj afirmaciji na području umjetničke i društvene djelatnosti

- ovjerenu presliku diplome Filozofskog fakulteta Sveučilišta u Zadru kao dokaz o stečenom obrazovanju

- elektronički zapis Hrvatskog zavoda za mirovinsko osiguranjem kao dokaz o radnom stažu

- ovjerenu presliku diplome Filozofskog fakulteta Sveučilišta u Zadru kao dokaz o aktivnom znanju jednog svjetskog jezika

- prijedlog četverogodišnjeg programa rada Kazališta koji sadrži financijski i kadrovski plan ostvarenja predloženog programa

Točka 3.

Pod točkom Razno nije bilo tema za raspravu.

Sjednica je završila u 18:45

Siniša Novković, predsjednik vijeća

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zlatko Aljinović, zapisničar

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Klasa: 612-03/22-01/220

Urbroj: 2181-110-22-1

Split 17. studenog 2022. godine